OpenLLM-France/wikimedia huggingface dataset:
# Piskútino

Piskútino (en rus: Пискутино) és un poble de l'óblast de Vladímir, a Rússia, segons el cens del 2010 tenia 4 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Naomichi Ozaki

Naomichi "Joe" Ozaki (尾崎直道, Ozaki Naomichi, ジョー Jō) (nascut el 18 de maig de 1956) és un golfista japonès.
Ozaki va néixer a la Prefectura de Tokushima. Es va convertir en professional en el 1977 i va guanyar 32 tornejos del Japan Golf Tour entre el 1984 i el 2005. Està classificat el quart en la llista més victòries al Japan Golf Tour. Va arribar a la llista de guanys el 1991 i el 1999. Ell és el quart en la llista de guanys en la carrera (des del 2009).

## Enllaços externs

* Perfil en el lloc del Japan Golf Tour Arxivat 2011-07-16 a Wayback Machine. (anglès)
* Perfil del lloc web oficial del PGA Tour Arxivat 2011-01-17 a Wayback Machine. (anglès)
# Negre (desambiguació)

«Negre» té aquests significats:
* Negre, absència de llum visible o absència de color
* Negre (escriptor), escriptor que escriu contractat per algú altre, de manera que no es coneix l'autoria real de l'obra
* Negre (escultors), família rossellonesa de tallistes i escultors que exercí a Perpinyà entre els segles XVII i XIX
* Negre (persona), referència física, ètnica o racial de pobles la principal característica dels quals és el color fosc de la seva pell
* Antoni Negre, diversos personatges
* Negre, fitopatologia que deixa una capa negra a la superfície de certes plantes
Viccionari
# Nemecká

Nemecká és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1281.
# Cereus repandus

Cereus repandus, sinònim: Cereus peruvianus, és un gran cactus columnar erecte i espinós que és originari d'Amèrica del sud i també de les illes holandeses del Carib.) Sovint té l'aparença similar a la d'un arbre. És de creixement ràpid i pot créixer entre 30 a 60 cm cada any. Les seves arèoles són rodones, de color marró i separades les unes de les altres 2 cm. Les espines són rígides i mesuren entre 0,5 a 1 cm. Les arèoles de més amunt de la planta tenen més espines i són més llargues.
Pot arribar a fer 10 m d'alt i 10-20 cm de diàmetre. Les flors són blanques i poden fer fins a 16 cm de llargada. Floreix a partir dels 5-6 anys de vida de la planta Les flors s'obren de nit, cada flor només s'obre una vegada, i es tanquen de dia El fruit és semblant a la "pitaia". Té la polpa blanca, té llavors comestible i no té espines.
Cereus repandus es cultiva com planta ornamental i també té certa importància culinària fins i tot, localment, s'utilitza la seva tija en la construcció.
Aquesta espècie cactàcia i l'euforbiàcia Euphorbia virosa són un exemple de convergència evolutiva morfològica.

## Cultiu

Cal regar la planta abundosament en època del seu creixement, i molt poc en període de repòs. Pot tolerar cert grau de fred i alguns graus per sota de zero, si el sòl és sec. Les plantes joves necessiten ombra però per les adultes cal el ple sol.
Es multiplica per llavors o esqueix.

## Ús

Aquesta planta necessita poca aigua i s'estudia la producció del fruit com aliment en els països que tenen el clima favorable. La polpa, com les llavors, és comestible, poc saborosa però d'una textura interessant.

## Imatges

* Petites seccions de Cereus peruvianus
* Cereus peruvianus, progrés de creixement
* Cereus peruvianus, cantonades
* Cereus peruvianus var. monstrose
* Cereus repandus a Sde Nitzan (Israel)

## Notes

* 1 2 Villalobos et al. (2007)

## Referències

* Anderson, Edward F. (2001): The Cactus Family: 148-149. Timber Press.
* Villalobos, Soraya; Vargas, Orlando & Melo, Sandra (2007): Uso, manejo y conservacion de "yosú", Stenocereus griseus (Cactaceae) en l'Alta Guajira colombiana [Usage, Management and Conservation of yosú, Stenocereus griseus (Cactaceae), in the Upper Guajira, Colombia]. [Spanish with English abstract] Acta Biologica Colombiana 12(1): 99-112. PDF fulltext
# Maharashtrawadi Gomantak Party

El Maharashtrawadi Gomantak Party, en anagrama MAG, és un partit polític de l'Índia a l'estat de Goa. És un dels més antics partits de Goa, i el primer que va governar l'estat després de 1961. En les eleccions de 2004 va anar aliat al Partit del Congrés i van guanyar, formant part del govern de l'estat, però el juliol de 2007 va trencar l'aliança. El 2009 va participar només a la circumscripció de North Goa, però no va obtenir escó. La bandera és de color safrà, portant al centre l'emblema, un lleó.

## Enllaços externs

* Història
# Portal Vell de Tudela

El Portal Vell de Tudela és una obra de Tudela de Segre, al municipi d'Artesa de Segre (Noguera) inclosa a l'Inventari del Patrimoni Arquitectònic de Catalunya.

## Descripció

Es tracta d'una porta d'accés al recinte emmurallat antigament. És un pas cobert amb voltes i forjats amb revoltons sobre de fusta. L'entrada és per una cantonada amb dues arcades perpendiculars sota una torre de planta quadrada reforçada per contraforts. Forma conjunt amb la volta de pas annexa a l'església, també de la mateixa època de les muralles.

## Història

L'obra potser és del segle xiv.

## Referències

* 1 2 «Portal Vell de Tudela». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 març 2019].
# Ommàtids

Els ommàtids (Ommatidae) són una família de coleòpters del subordre Archostemata. Els Ommatidae es consideren els coleòpters actuals amb més característiques primitives.
Les espècies actual es distribueixen per Austràlia i Amèrica del Sud, però durant Mesozoic van assolir una distribució molt més àmplia.

## Taxonomia

Per ara s'han descrit 10 gèneres, 8 d'ells fòssils, i 6 espècies vivents i 114 fòssils. Només hi ha dos gèneres actuals, Omma i Tetraphalerus.
Gèneres extingits
* Brochocoleus Hong, 1982
* Cionocoleus Ren, 1995
* Eurydictyon Ponomarenko, 1969
* Fuscicupes Hong & Wang, 1990
* Lithocupes Ponomarenko, 1966
* Notocupoides Ponomarenko, 1966
* Rhabdocupes Ponomarenko, 1966
* Zygadenia Handlirsch, 1906
Gèneres actuals
* Omma Newman, 1839
* Tetraphalerus Waterhouse, 1901

## Referències

* ↑ «Australian Faunal Directory». environment.gov.au.
* ↑ Frank Hünefeld, et al. «The male postabdomen of the “ancestral” archostematan beetle Tetraphalerus bruchi Heller, 1913 (Ommatidae) and its phylogenetic significance». Arthropod Structure & Development, 40, 2, 2011, p. 146–158. DOI: 10.1016/j.asd.2010.12.003.
* ↑ Slipinski S.A., Leschen R.A.B., Lawrence J.F. 2011. Order Coleoptera Linnaeus, 1758. In: Zhang Z.-Q. (ed.) Animal biodiversity: An outline of higher-level classification and survey of taxonomic richness. Zootaxa 3148: 203-208, 2011
* ↑ Tan, Jingjing; Wang, Yongjie; Ren, Dong; Yang, Xingke «New fossil species of ommatids (Coleoptera: Archostemata) from the Middle Mesozoic of China illuminating the phylogeny of Ommatidae». BMC Evolutionary Biology, 12, 2012, pàg. 113. DOI: 10.1186/1471-2148-12-113. PMC: 3518168. PMID: 22776212.
* ↑ Ommatidae Species List at Joel Hallan's Biology Catalog. Texas A&M University. Retrieved on 11 May 2012.

## Enllaços externs

* Ommatidae Arbre de Vida
# Portada/article desembre 26
## Senpai i kōhai

Senpai (先輩, literalment «company d'abans») i kōhai (後輩, literalment «company de després») són termes provinents del japonès que descriuen una relació interpersonal informal que es troba present en les organitzacions, associacions, clubs, empreses i escoles del Japó.
La relació senpai-kōhai és pròpiament interdependent, ja que un senpai necessita un kōhai i viceversa, el llaç establert queda determinat per la data d'entrada a l'organització. El concepte té la base en la filosofia japonesa i ha perdurat dins d'aquesta societat.
# Portal Cardona, Portal Manresa i El Casinet

Portal Cardona, Portal Manresa i El Casinet és un conjunt arquitectònic de Súria (Bages) protegit com a Bé Cultural d'Interès Local.

## Descripció

El portal de Cardona i el portal de Manresa són els dos accessos coneguts al Poble Vell, centre històric de Súria, al nord - oest i al sud del nucli.
El portal de Cardona es troba integrat dins el conjunt edificat del Casinet i la muralla de Súria. A la part exterior que dona al riu Cardener, s'obra un arc de mig punt. El pas de carrer, presenta un paviment de lloses de pedra i està cobert per un embigat de fusta i dos arcs apuntats.
El Casinet és una de les cases més grans del Poble Vell, situada al final del carrer Major. Les parets exteriors fan de muralla per la banda de ponent (medieval) i de tramuntana (possiblement dels segles XVII-XVIII).Com a elements destacats té el porxo, amb dos arcs apuntats i el mateix portal de Cardona.
El portal de Manresa, situat al final del carrer Sant Sebastià, dona pas al Poble Vell passant pel pas soterrat del carrer Mura. Conserva l'empedrat originari de grans lloses de pedra, així com un portal en forma d'arc rebaixat.

## Referències

* 1 2 3 4 «Portal Cardona, Portal Manresa i El Casinet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Cerezo Osaka

El Cerezo Osaka és un club de futbol japonès de la ciutat d'Osaka.

## Història

El club va ser fundat amb el nom de Yanmar Diesel el 1957 com a club de la companyia Yanmar i fou membre fundador de la Japan Soccer League. Després jugà a la Japan Football League el 1992. El 1993, es convertí en Osaka Football Club Ltd., i adoptà el nom Cerezo després d'un concurs públic per escollir-ne el nom. El 1994 guanyà la JFL i ascendí a la J1 League el 1995.

## Futbolistes destacats

* Kunishige Kamamoto 1967 - 1984
* Eizo Yuguchi 1960's
* Withaya Laohakul 1977 - 1978
* Akinori Nishizawa 1995 - 2000, 2002 - 2006
* Yoshito Okubo 2001 - 2004, 2006
* Kazuaki Tasaka 2000 - 2002
* Takumi Horiike 1998 - 1999
* Akira Kaji 1998 - 1999
* Yuji Hironaga 1998 - 1999
* Gilmar Rinaldi 1995 - 1997
* Sergio Manoel Júnior 1996 - 1997
* Ko Jeong-Woon 1997 - 1998
* Hwang Sun-Hong 1998 - 1999
* Noh Jung-Yoon 1999 - 2000
* Yoon Jung-Hwan 2000 - 2002
* Besart Abdurahimi

## Palmarès
### Yanmar

* Japan Soccer League (1a Divisió):
** 1971, 1974, 1975, 1980
* Copa JSL:
** 1973 (compartit), 1983, 1984
* Copa de l'Emperador:
** 1968, 1970, 1974

### Cerezo Osaka

* Japan Football League:
** 1994

## Referències

* ↑ «Cerezo Osaka Profile». Cerezo Osaka official website. Arxivat de l'original el 2008-04-01. [Consulta: 12 gener 2008].

## Enllaços externs

* Web oficial Arxivat 2007-04-10 a Wayback Machine. (anglès)
* Web oficial Arxivat 2008-05-01 a Wayback Machine. (japonès)
# Magí Camps i Martín

Magí Camps Martín (Barcelona, 1961) és un filòleg i periodista català, net del també periodista Agustín Martín del Olmo.
Ha desenvolupat la seva vida professional al diari barceloní La Vanguardia, on treballa com a redactor de Cultura (2018) i ha estat redactor en cap d'Edició. És el responsable lingüístic del rotatiu, tant de l'edició en català com de l'edició en castellà. Ha dirigit l'equip de traductors i correctors en totes dues llengües, equip amb què el 2011 va posar en marxa l'edició catalana del rotatiu. També és professor de Traducció Periodística de la Facultat de Traducció i Interpretació de la Universitat Pompeu Fabra. Va ser el coordinador del Libro de redacción de La Vanguardia, el llibre d'estil en castellà publicat el 2004 per l'Editorial Ariel. Va ser el coordinador del Llibre d'estil de La Vanguardia, de l'edició catalana del diari, Libros de Vanguardia, 2018.
L'any 2011 va ser guardonat amb el Premio Nacional de Periodismo Miguel Delibes, per l'article El rosco de los americanismos, publicat a La Vanguardia, en la secció Lletra Petita, que publica des de l'abril del 2005. Des del desembre del 2017, és membre de la Secció Filològica de l'Institut d'Estudis Catalans.

## Obres

* Libro de redacción. La Vanguardia, coordinador. Editorial Ariel, Barcelona, 2004 (agotado).
* Canvi d'agulles, Enric Gomà, coordinador. Autor del capítol "Prefixos i compostos: la regla que confirma l'excepció". RBA La Magrana, Barcelona, 2015.
* Two Editions with their Own Soul. In: Jörg Porsiel (Ed.): Machine Translation. What Language Professionals Need to Know. BDÜ Weiterbildungs- und Fachverlagsgesellschaft mbH, Berlin 2017, ISBN 978-3-93843-094-1, pp. 252–257.
* Llibre d'estil La Vanguardia, coordinador. Libros de Vanguardia, 2018
* Parla'm amb estil. Eumo Editorial. Vic, 2020
* Sucamulla. Univers. Barcelona, 2022

## Referències

* 1 2 «Magí Camps recibe el premio Miguel Delibes». La Vanguardia (Hemeroteca), 01-02-2012, pàg. 11 [Consulta: 27 desembre 2017].
* ↑ Digitals, Servei de Recursos. «Institut d'Estudis Catalana». [Consulta: 24 gener 2019].

## Enllaços externs

* Secció fixa de Magí Camps
* Fitxa a la UPF Arxivat 2021-01-09 a Wayback Machine.
# Vicent Moscardó Ferrando

Vicente Moscardó Ferrando (nascut el 5 d'abril de 1987 a València) és un exfutbolista professional valencià que jugava com a migcampista defensiu.

## Referències

* ↑ Vicente, Tafaner. «El regreso a casa del peregrino Moscardó» (en castellà). Levante-EMV, 16-07-2015. [Consulta: 17 març 2024].
* ↑ «El “último baile” de Vicente Moscardó» (en castellà). Golsmedia, 21-08-2023. [Consulta: 17 març 2024].

## Enllaços externs

* Vicent Moscardó Ferrando a BDFutbol
* Fitxa de Vicent Moscardó Ferrando a Futbolme (castellà)
* Vicent Moscardó Ferrando a La Preferente (castellà)
* Vicent Moscardó Ferrando, Fitxa a Soccerway
# Oliba de Carcassona

«Oliba de Carcassona» té aquests significats:
Nom de dos comtes de Carcassona:
* Oliba I de Carcassona
* Oliba II de Carcassona i de Rasès
# Gimnàstica als Jocs Olímpics d'estiu de 1928

Als Jocs Olímpics de 1928 celebrats a la ciutat d'Amsterdam (Països Baixos) es disputaren vuit proves de gimnàstica. Per primera vegada a la història s'obrí la competició en la categoria femenina, si bé aquesta només pogué competir en una categoria.

## Nacions participants

| Estats Units (8) Finlàndia (8) França (20)  Hongria (20)  Itàlia (20) Iugoslàvia (8) | Luxemburg (8) Països Baixos (20) Regne Unit (20)  Suïssa (8) Txecoslovàquia (8) |

## Resum de medalles
### Categoria masculina

| Prova | Or | Plata | Bronze |
| Concurs complet individual detalls | Georges Miez | Hermann Hänggi | Leon Štukelj |
| Concurs complet per equips detalls | SuïssaHans Grieder August Güttinger Hermann Hänggi Eugen Mack Georges Miez Otto Pfister Eduard Steinemann Melchior Wezel | TxecoslovàquiaJosef Effenberger Jan Gajdoš Jan Koutný Emanuel Löffler Bedřich Šupčík Ladislav Tikal Ladislav Vácha Václav Veselý | Iugoslàvia Edvard Antosiewicz Dragutin Cioti Stane Derganc Boris Gregorka Anton Malej Janez Porenta Jože Primožič Leon Štukelj |
| Barra fixa detalls | Georges Miez | Romeo Neri | Eugen Mack |
| Barres paral·leles detalls | Ladislav Vácha | Jože Primožič | Hermann Hänggi |
| Cavall amb arcs detalls | Hermann Hänggi | Georges Miez | Heikki Savolainen |
| Anelles detalls | Leon Štukelj | Ladislav Vacha | Emanuel Löffler |
| Salt sobre cavall detalls | Eugen Mack | Emanuel Löffler | Stane Derganc |

### Categoria femenina

| Prova | Or | Plata | Bronze |
| Concurs complet per equips detalls | Països BaixosEstella Agsteribbe Jacomina van den Berg Alida van den Bos Petronella Burgerhof Elka de Levie Helena Nordheim Ans Polak Petronella van Randwijk Hendrika van Rumt Jud Simons Jacoba Stelma Anna van der Vegt | ItàliaBianca Ambrosetti Lavinia Gianoni Luigina Giavotti Virginia Giorgi Germana Malabarba Clara Marangoni Luigina Perversi Diana Pizzavini Luisa Tanzini Carolina Tronconi Ines Vercesi Rita Vittadini | Regne UnitAnnie Broadbent Lucy Desmond Margaret Hartley Amy Jagger Isabel Judd Jessie Kite Marjorie Moreman Edith Pickles Ethel Seymour Ada Smith Hilda Smith Doris Woods |

## Medaller

| Posició | País | | | | Total |
| 1 | Suïssa | 5 | 2 | 2 | 9 |
| 2 | Txecoslovàquia | 1 | 3 | 1 | 5 |
| 3 | Iugoslàvia | 1 | 1 | 3 | 5 |
| 4 | Països Baixos | 1 | 0 | 0 | 1 |
| 5 | Itàlia | 0 | 2 | 0 | 2 |
| 6 | Finlàndia | 0 | 0 | 1 | 1 |
| 6 | Regne Unit | 0 | 0 | 1 | 1 |

## Referències

* ↑ «Olympedia – Artistic Gymnastics at the 1928 Summer Olympics». [Consulta: 19 agost 2024].
# Pont ferroviari

Un pont ferroviari o pont del ferrocarril és un pont construït per suportar una línia de ferrocarril i permetre el pas dels trens. Alguns ponts ferroviaris també poden suportar carrils per a vianants i bicicletes o vies per a vehicles de motor (camions, cotxes). En aquest cas es parla de ponts mixtes (per exemple: Pont de Chaotianmen a la Xina).

## Ponts ferroviaris per regió o país
### Catalunya

* Boixadell (Baix Llobregat, Barcelona)
* Ebre (Baix Ebre, Terres de l'Ebre)
* Fontpedrosa (Conflent, Nord)
* Gisclard (Conflent, Nord)
* Parets del Vallès (Vallès Oriental, Barcelona)
* Porta (Alta Cerdanya, Nord)
* Sant Boi de Llobregat (Baix Llobregat, Barcelona)
* Sant Guim de la Rabassa (Segarra, Ponent)
* Solà (Ripollès, Girona)
* Valleta (Alt Empordà, Girona)

### França

* Viaducte de Saint-Mammès (Sena i Marne, Illa de França)
* Viaducte de Garabit (Cantal, Alvèrnia-Roine-Alps)

### Regne Unit

* Pont del Forth (Edimburg, Escòcia)

### Letònia

* Gauja

### Dinamarca - Suècia

* Pont de l'Øresund

### Estats Units d'Amèrica

* Pont de Hell Gate (Nova York)

## Referències

* ↑ «pont». Diccionari de la llengua catalana de l'IEC. Institut d'Estudis Catalans.
* 1 2 Batlle i Gargallo, Lluís. Diccionari per a ferroviaris. Barcelona: El Llamp, 1986. ISBN 8486066802.
* ↑ «ferroviari». Diccionari de la llengua catalana de l'IEC. Institut d'Estudis Catalans.
* 1 2 Lacuesta, Raquel. Ponts de la província de Barcelona : comunicacions i paisatge. Barcelona: Diputació de Barcelona, 2008. ISBN 978-84-9803-303-8.
# Màlie Sestrionki

Màlie Sestrionki (en rus: Малые Сестрёнки) és un poble de l'óblast de Saràtov, a Rússia, segons el cens del 2010 tenia 81 habitants. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# Pollencí

«Pollencí» té aquests significats:
* Habitant de la vila de Pollença
* Dialecte del català, parlat a Pollença
# Chapa de Mota

Chapa de Mota és un municipi de l'estat de Mèxic. Chapa de Mota és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb els municipis de Jilotepec i Chapa de Mota, al sud amb Nicolás Romero, a l'oest amb Morelos i a l'est amb Tepotzotlán.

## Vegeu també

* Municipis de l'estat de Mèxic

## Referències

* ↑ Monografia municipal de Chapa de Mota Arxivat 2017-06-01 a Wayback Machine. (castellà)

## Enllaços externs

* Portal de l'estat de Mèxic (castellà)
# Mandore

Mandor és una ciutat en ruïnes al Rajasthan, a l'avui districte i abans principat de Jodhpur, a uns 9 km al nord de la capital a 26° 21′ N, 73° 02′ E﻿ / ﻿26.350°N,73.033°E﻿ / 26.350; 73.033. La població el 1901 era de 1.450 habitants i actualment no consta però és poc important.
Fou capital dels rajputs parihars (més coneguts com a Gurjara-Pratihara) que van governar a partir del segle VI sent el rei principal Nahar Rao Parihar. Van governar fins al 1381 quan els fou arrabassada per Rao Chonda. El 1395 una princesa mohil dels reis parihars de Mandore es va casar amb Chundaji, un príncep col·lateral o segon dels rathors rajputs i Chundaji va rebre Mandore com a dot i fou la capital dels rajputs rathors fins al 1459 quan es va fundar la ciutat de Jodhpur per Rao Jodha, el cap rathor que va unificar les diverses branques del clan i les regions a l'entorn.
L'antiga fortalesa fou construïda per un arquitecte budista, i està actualment en ruïnes. Hi ha una escultura de Nahar Rao un dels principals caps parihars. A un lloc elevat proper hi ha el Panch Kunda (Cinc dipòsits); també hi ha els cenotafis de quatre dels cinc maharajas rathors, sent el millor el de Rao Ganga mort el 1532; i finalment un temple datat el 1210. En una altra direcció hi ha els chhatris o cenotafis dels principals maharajas de Marwar començant per Mal Deo i acabat amnb els fills d'Ajit Singh; els monuments erigits sobre les cendres de governants posterior són molt modestos. L'edifici dedicat a Ajit Singh (que fou assassinat pel seu fill el 1724) és el més gran i gros de tota la regió (fou construït el 1793) i marca el lloc on les seves 64 esposes i concubines es van immolar en el ritual del sati. Un altre lloc interessant és la sala dels herois, una galèria amb 16 figures colossals esculpides en una sola roca natural, i coneguda com a Tetls Karor Devatan-ka-sthan (la llar dels 330 milions de deus). El conjunt és anomenat Jardins de Mandore.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Unitat d'informació

Dins de l'entorn de la Informàtica s'entén com Unitat d'informació un nombre fix de bits amb el qual generalment treballen les computadores (encara que en les matemàtiques pures un valor no té un límit d'espai per a la seva representació) La unitat més petita d'informació en un ordinador s'anomena bit. Amb un bit es pot representar només un valor de dos possibles valors diferents, zero o u.

## Referències

* ↑ unitat d'informació a Optimot
# Palestine (Texas)

Palestine és una població dels Estats Units a l'estat de Texas. Segons el cens del 2000 tenia 17.598 habitants.

## Demografia

Segons el cens del 2000, Palestine tenia 17.598 habitants, 6.641 habitatges, i 4.582 famílies. La densitat de població era de 383,9 habitants/km².
Dels 6.641 habitatges en un 34,9% hi vivien nens de menys de 18 anys, en un 47,2% hi vivien parelles casades, en un 18% dones solteres, i en un 31% no eren unitats familiars. En el 28% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,13.
Per edats la població es repartia de la següent manera: un 29,1% tenia menys de 18 anys, un 9,2% entre 18 i 24, un 25,6% entre 25 i 44, un 20% de 45 a 60 i un 16,2% 65 anys o més.
L'edat mediana era de 34 anys. Per cada 100 dones de 18 o més anys hi havia 78,2 homes.
La renda mediana per habitatge era de 30.497 $ i la renda mediana per família de 35.806 $. Els homes tenien una renda mediana de 28.331 $ mentre que les dones 20.662 $. La renda per capita de la població era de 15.514 $. Aproximadament el 16,6% de les famílies i el 20,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palestine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Palestine». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Nicolo II Gattiluso

Nicolo II Gattiluso fou fill de Dorino I Gattiluso i germà de Domenicco I Gattiluso.
Va assolir el poder a Lesbos el 1458 per fer front a l'amenaça otomana enderrocant a son germà. Els turcs el van acusar de matar el germà i ho van fer servir de pretext per envair l'illa el 1462.
Mitilene fou destruïda i després de 15 dies de resistència Nicolo es va rendir i fou portat a Constantinoble junt amb altres membres de la família. La seva germana Maria (esposa de l'antic emperador Alexandre Comnè de Trebisonda), dona molt bella, es creu que fou inclosa a l'harem del soldà. El seu fill Aleix va esdevenir patge. Per causes bastant fosques Nicolo fou executat.